Държавен вестник, бр. 67, 2024 г., стр. 213

БРОЙ  67	
Д Ъ Р Ж А В Е Н  В Е С Т Н И К 	
СТР.  213  
че да може да бъде поставена в устойчиво 
вертикално положение; или
(b) друго също толкова ефективно устрой­
ство, предвидено съгласно законодателството 
на държавата, в която превозното средство 
е регистрирано.
Устройство срещу кражба
57. Всеки автомобил трябва да бъде снабден 
с устройство срещу кражба, чрез което една 
от основните му части да може да прекрати 
действието си или да бъде блокирана, когато 
превозното средство е паркирано. 
Устройство за прикачване на леки ремар­
кета
58. Ремаркета, с изключение на полуре­
маркетата, които не са оборудвани с авто­
матичното спирачно устройство, посочено 
в параграф 16 от това Приложение, трябва 
да бъдат оборудвани, освен с прикачното 
устройство, с вторична връзка (верига, кабел 
и пр.), която в случай на счупване на при­
качното устройство да предотврати падането 
на теглича на земята и да осигури известна 
управляемост на ремаркето.
Общи разпоредби
59. (а) Механичните части и оборудването 
на автомобилите по възможност не трябва 
да предизвикват опасност от възникване на 
пожар или експлозия; също така те не трябва 
да отделят прекомерно вредни газове, гъст 
пушек, миризми или да причиняват шум.
(b) Доколкото е възможно, запалителната 
система с високо напрежение на двигателя 
на автомобилите не трябва да предизвиква 
прекомерни радиосмущения.
(c) Всеки автомобил трябва да е така кон­
струиран, че зрителното поле на водача напред, 
надясно и наляво, да е достатъчно, за да му 
позволи да управлява по безопасен начин.
(d) Автомобилите и ремаркетата трябва, 
доколкото е възможно, да са конструирани и 
оборудвани така, че да намаляват опасността 
за пътуващите в тях и за другите участници 
в движението в случай на пътнотранспортно 
произшествие. По-специално, те не трябва да 
имат нито отвътре, нито отвън излишни ос­
три или стърчащи декоративни елементи или 
други предмети, които могат да представляват 
опасност за водачите, пътниците и другите 
участници в движението.
Г л а в а  I V
ИЗКЛЮЧЕНИЯ
60. При прилагането на тази Конвенция на 
своя територия договарящите страни могат 
да се отклоняват от разпоредбите на това 
Приложение по отношение на:
(a) автомобили и ремаркета, които заради 
своята конструкция не могат на равен път 
да превишат скоростта от 25 km (15 мили) в 
час или на които скоростта е ограничена от 
националното законодателство до 25 km в час;
(b) инвалидни колички, т.е. малки авто­
мобили, специално проектирани и изработе­
ни – а не само пригодени – за използване от 
лице, засегнато от физически недостатък или 
увреждане, и които обикновено се използват 
само от това лице;
(c) пътни превозни средства, използвани 
за тестове, чиято цел е постигането на тех­
ническо усъвършенстване и подобряване на 
пътната безопасност;
(d) пътни превозни средства със специална 
форма или тип или пътни превозни средства, 
използвани за специални цели и при специ­
ални условия.
61. Договарящите страни също могат да се 
отклоняват от разпоредбите на това Приложе­
ние по отношение на пътни превозни средства, 
които са регистрирани от тях и които могат 
да участват в международното движение:
(a) като разрешат използването на оранжев 
цвят за габаритните светлини, посочени в 
параграфи 23 и 30 от това Приложение, и за 
светлоотразителите, посочени в параграф 29 
от това Приложение;
(b) като разрешат използването на червен 
цвят за пътепоказателите, посочени в параграф 
39 от това Приложение, които са поставени на 
задната част на пътното превозно средство;
(c) като разрешат използването на червен 
цвят за светлините, посочени в последното 
изречение на параграф 42 от това Приложе­
ние, които са поставени на задната част на 
пътното превозно средство;
(d) по отношение на разположението на 
светлините на пътните превозни средства 
със специално предназначение, чиято външна 
форма е такава, че не позволява посочените 
разпоредби да бъдат спазени, без използва­
нето на устройства, които биха могли лесно 
да бъдат повредени или откъснати;
(e) като разрешат използването на нечетен 
брой, по-голям от две, дълги светлини на 
автомобилите, които те регистрират;
(f) по отношение на ремаркета за превоз 
на дълги товари (дървени трупи, тръби и пр.), 
които по време на движение не са прикачени 
към теглещо пътно превозно средство, а са 
свързани с него само чрез товара.
Г л а в а  V
ПРЕХОДНИ РАЗПОРЕДБИ
62. За автомобилите, регистрирани за пър­
ви път, и ремаркетата, пуснати в движение 
на територията на договаряща страна преди 
влизането в сила на тази Конвенция или две 
години след влизането є в сила, не се прилагат 
разпоредбите на това Приложение, при условие 
че отговарят на предписанията на части I, II 
и III от Приложение 6 към Конвенцията за 
движението по пътищата от 1949 г.